4. ΝΟΜΟΣ υπ’ αριθ. 2778 της 16/18 Μαρτ. 1954 Περί τελωνισμού ειδών ατομικής χρήσεως και επίπλων μετατιθεμένων Ελλήνων διπλωματικών και προξενικών υπαλλήλων. Άρθρ.1-4.-(Καταργήθηκαν από το εδάφ. β΄ της παρ. 1 άρθρ. 42 της Δ. 264/23/1985, ΦΕΚ Β΄ 139, κατωτ. αριθ. 16, με την επιφύλαξη όμως των διατάξεων του άρθρ. 38 άνω αποφάσεως). Η άνω Απ. Δ. 264/23/1985 κυρώθηκε και έχει ισχύ νόμου από το εδάφ. β της παρ. 15 άρθρ. 52 Νόμ. 1591/1986 (ΦΕΚ Α΄ 50), (τόμ. 27, σελ. 196,387). Άρθρ.5.-Τα εν τω άρθρ. 2 αναφερόμενα είδη εφ’ όσον εξήχθησαν εξ Ελλάδος, επανεισαγόμενα κατά την μετάθεσιν του υπαλλήλου εις το Κέντρον, απαλλάσσονται των εισαγωγικών δασμών και πάντων εν γένει των τελών ή φόρων των εισπραττομένων κατά την εισαγωγήν υπέρ του Δημοσίου ή τρίτων. Προς τούτο δέον να προσάγηται κατά την επανεισαγωγήν βεβαίωσις της οικείας διπλωματικής ή προξενικής Αρχής ότι τα είδη ταύτα είχον εξαχθή εξ Ελλάδος κατά την τοποθέτησιν του υπαλλήλου εις την αλλοδαπήν και ότι ήδη επαναφέρονται εις Ελλάδα. Άρθρ.6.-1.Επιβατικά αυτοκίνητα ανήκοντα εις τους, εν άρθρ. 1 του Νόμ. 2778/54 «περί τελωνισμού ειδών ατομικής χρήσεως και επίπλων μετατιθεμένων Ελλήνων διπλωματικών και προξενικών υπαλλήλων», υπαλλήλους, εφ’ όσον ούτοι μετατίθενται προσωρινώς ή αποσπώνται εις το Κέντρον ή αφικνούνται επ’ αδεία, παραδίδονται εις ελευθέραν χρήσιν, βάσει του προβλεπομένου υπό του άρθρ. 10 του Ν.Δ. 2544/1953 «περί τελωνισμού ειδών ατομικής χρήσεως επιβατών και ειδών μετοικούντων» δελτίου, δι’ ολόκληρον το διάστημα της εν Ελλάδι παραμονής των, υπό τον όρον της καταβολής των οικείων τελών κυκλοφορίας από της ημέρας της εισόδου των αυτοκινήτων τούτων εις την χώραν. Τα αυτοκίνητα ταύτα άμα τη αναχωρήσει των εις ους ανήκουν υπαλλήλων επανεξάγονται εις την αλλοδαπήν, άλλως ακινητοποιούνται, μερίμνη της τελωνειακής Αρχής ή εκποιούνται επί τη προηγουμένη καταβολή των κατά την οικείαν κλάσιν του Τελωνειακού Δασμολογίου Εισαγωγής προβλεπομένων δασμών και φόρων. 2.Υπό τους εν τη προηγουμένη παραγράφω όρους και προϋποθέσεις παραδίδονται εις ελευθέραν χρήσιν εις τους αυτόθι αναφερομένους υπαλλήλους και είδη οικιακής χρήσεως και οικονομίας, περί ων τα άρθρ. 2 και 3 του Νόμ. 2778/1954. 3.Το Υπουργείον Εξωτερικών γνωρίζει εκάστοτε εις την Τελωνειακήν Αρχήν εισαγωγής ή την Υπηρεσίαν Τελωνειακών Ερευνών την ημερομηνίαν αναχωρήσεως των περί ων η παρ. 1 του παρόντος υπαλλήλων εις την αλλοδαπήν». Το άρθρ. 6 τροποποιηθέν δια της παρ. 5 άρθρ. 12 Ν.Δ. 2544/1953 (ανωτ. αριθ. 3) και άρθρ. 5 Α.Ν. 156/1967 (ανωτ. σελ. 226,13) και αντικατασταθέν δια του άρθρ. 7 Ν.Δ. 36/1968 (τόμ. 30Α σελ. 428,05) αντικατεστάθη εκ νέου ως άνω δια του άρθρ. 1 Ν.Δ. 698/1970 τόμ. 30Α σελ. 440,09) δια του άρθρ. 2 του οποίου ωρίσθη ότι αι διατάξεις του άρθρ. 1 του παρόντος έχουν εφαρμογήν και επί των ήδη κομισθέντων εις Ελλάδα αυτοκινήτων και ειδών οικοσκευής των εν αυτών διαλαμβανομένων υπαλλήλων, εφ’ όσον ούτοι ευρίσκονται ενταύθα υπό τους εν παρ. 1 του άρθρου τούτου όρους. 